अतिक्रमण के लिए मारपीट कर पुलिया के नीचे फेंकने का आरोप
खरगोन | सोनीपुरा के एक व्यक्ति ने दो लोगों पर मकान पर अतिक्रमण करने व मारपीट कर पुलिया के नीचे फेंकने का आरोप लगाया है। मारपीट के बाद वह अस्पताल में भर्ती हुआ है। जानकारी के अनुसार सोनीपुरा कंचन नगर के हावसीलाल गोकुल गाड़गे (40) ने बताया प्रस्तावित मिर्च मंडी के पास सात साल पहले मकान निर्माण किया था। गांव का ही कमल मंगत मकान पर अतिक्रमण करना चाहता हैं। रविवार शाम 7.30 बजे सोनीपुरा पुलिया के पास कमल व एक अन्य ने रोका और मारपीट की। मारपीट कर पुलिया के नीचे फेंक दिया। इससे बाया हाथ फ्रेक्चर हो गया। पैरों में भी चोट आई है।
hin_Deva hin_Deva